Bestyrelsesmøde 7/8

Tilstede: Anne Dorte, Mette S., Mette L., Annette, Jeannette, Gunnild og Hannah (referent)

1. Elevskolen
	1. Hestene har været på sommergræs, og det har været rigtig fint, og de er nu tilbage og i fuld gang med genoptræning som halvpartnerne står for. Odys og Haffelaf er en lidt langsommere genoptræning, da de har haft lidt udfordringer med at holde skoene på.
	2. En af elevhestene, Mercedes blev solgt lige inden sommeren (men er stadig med i elevskolen en dag om ugen og i foldordningen), så vi får snart brug for nye hestekræfter 😊
	3. Der kommer et nyt begynderhold om tirsdagen, og der bliver nedlagt et let-øvet hold om torsdagen, så det passer til efterspørgslen.
2. Arrangementer
	1. Arbejdsdag: 23. september kl 9-13
		1. Kom glad, vi starter med rundstykker og slutter med grillpølser til frokost, der bliver opgaver til alle – store som små, handy-folk som sludrechatoller. Så kom og mød dine nuværende og kommende hestevenner.
	2. Loppemarked – der har været forslag om at lave et loppemarked for ride og heste-udstyr og måske med andre boder også, så vi dels kan få omsætning i det gode ”ride- og hesteguld”, der ligger i gemmerne, og give vores rideklub lidt omtale.
3. Nyt fra fundraising:
	1. Lodseddelsalget er gået fint, der har været kamp om at sælge flest, og vi har helt klart nogle fødte sælgere blandt medlemmerne (de kan formentlig sælge sand i Sahara😊). Vi påtænker at lave noget lignende igen i efteråret/ inden jul, gode forslag og input + arme og engagement er meget velkomment.
4. Nyt fra stalden
	1. El-regningerne er stadig rimelig høje, og vi undersøger om, vi kan få tilskud til at skrifte til LED i hullet + ponystalden
	2. Vi ser på om der kan laves bedre forhold i fht bund foran hal 4, hvor der lige nu er meget blødt.
	3. Hø
		1. Der har været talt om, hvordan vi bedst kommunikerer omkring høfodring af især elevhestene, så mængderne bliver nogenlunde ens og rigtige i løbet af hele ugen.
	4. Pris for dækkenskift svarer ikke længere overens med den tid, det tager for personalet af levere ydelsen. Derfor vil prisen snarest blive rettet til, så det kommer til at koste 250 kr/ måned for hvert dækken skift =
		1. 250 kr for at få taget dækken af og
		2. 250 kr at få lagt dækken på.
	5. Opfej og opryning
		1. Opstaldere og halvparter opfordres til at hjælpe hinanden med at rydde op, samle op og feje op – vi kan alle overse noget, så lad os nu hjælpe hinanden, så VRK bliver ved at se fin ud. Og hjælp nye folk med at lære rutinerne.
	6. Skabe:
		1. der er stor knaphed på plads til skabe. Det er rigtig svært at få plads til nye opstalderes skabe. Der er retningslinjer for størrelse af skab for at der kan blive plads til alle. De af jer der har flere eller store skabe, vil I være søde at indskrænke jer, så vi får plads til alle. Vi vil helst ikke skulle agere politi, så fedt, hvis vi kan løse det ved fælles hjælp.
5. Administration:
	1. Nyt betalingssystem
		1. Det er så småt i gang. Bestyrelsen er oprettet og 4 i bestyrelsesmedlemmer deltager i opstartsmøde, så vi kan komme i gang med at bruge det.
		2. Der kommer ny hjemmeside, bestyrelsen går i gang med at flytte indhold over inden for den nærmeste fremtid – I hører mere, når det er på plads.
	2. Opstaldningskontrakt
		1. Revideres snarest, da der er behov for nogle præciseringer og opdateringer.